Aké funkcie nemôžu chýbať dobrému mobilu pre seniora?
Mobilný telefón pre seniora musí byť v prvom rade ľahko ovládateľný. Samozrejmosťou by mal byť dostatočne veľký, prehľadný a dobre čitateľný displej. Klávesnica má mať výrazné popisy, aby na číslice a písmená senior dobre videl. Veľmi dôležitou funkciou pri seniorských mobiloch je SOS tlačidlo, ktoré slúži na privolanie pomoci, ak sa senior ocitne v ohrození. Jednoduchým stlačením SOS tlačidla mobil automaticky vytočí alebo pošle SMS správu prednastaveným kontaktom. Spravidla môže byť týchto kontaktov viacero. Žiaduca je taktiež dlhá výdrž batérie, zvýšená hlasitosť reproduktora a odolná konštrukcia.
Väčšina mobilných telefónov pre seniorov má integrovaných niekoľko vyzváňacích melódií, z nich si môžete vybrať tú, ktorá vám najviac vyhovuje. Občasne sa stretnete s tým, že niektorý model mobilu ponúka len jeden predvolený vyzváňací tón. Ak vám tento nevyhovuje, dá sa to vyriešiť uložením obľúbeného tónu na pamäťovú kartu a potom si nový tón nastaviť z karty. Takýto postup je však pre mnohých seniorov obtiažny a bez pomoci svojich blízkych si tón nevedia zmeniť. Poobzerajte sa preto radšej po mobiloch, ktoré majú integrovaných viacero vyzváňacích tónov.